Nadi Putra

Pengangkutan Awam Putrajaya Travel & Tours Sdn Bhd didagangkan sebagai Nadi Putra merupakan pengendali bas bandar di Putrajaya, Malaysia yang menyediakan perkhidmatan bas di sekitar Putrajaya serta kawasan kediaman berhampiran. Pada mulanya ia ditubuhkan sebagai agensi di bawah Perbadanan Putrajaya di bawah Kementerian Wilayah Persekutuan, kemudian ia diswastakan pada tahun 2018.
Nadi Putra kini dikendalikan oleh Rapid KL, pengendali bas bandar terbesar di Selangor dan Kuala Lumpur .
Ditubuhkan pada 20 Mei 1999, Nadi Putra mula beroperasi dengan 14 laluan meliputi hampir semua kawasan di dalam Putrajaya sejak Julai 1999. Perkhidmatan bas tersebut telah diswastakan dan diserahkan kepada GETS Global Berhad pada tahun 2018.
Pembayaran tanpa tunai telah dilaksanakan pada Januari 2018, menggunakan Kad Putra ; penggunaan kad tersbut telah dihentikan selepas dua tahun untuk betukar kepada sistem pembayaran kod QR .
Sejak dari 1 November 2020, perkhidmatan bas Nadi Putra ditawarkan secara percuma bagi warganegara Malaysia berkuat kuasa. Walau bagaimanapun, aplikasi Nadi Putra masih diwajibkan untuk pengesahan kontak serta pengesahan kewarganegaraan. Beberapa laluan baru juga dirancang pada waktu itu, ketika di bawah kerajaan Perikatan Nasional.
Bermula 1 Januari 2023, Perbadanan Putrajaya mengubahsuai semula laluan bas Nadi Putra, dengan operasi dipindahkan ke Rapid Bus (rangkaian bas utama Rapid KL). Semua laluan, kecuali laluan P101, tidak lagi percuma, dengan bayaran RM1 setiap perjalanan menggunakan kad Touch n' Go.
Pada asalnya, flit Nadi Putra terdiri daripada beberapa bilangan bas Optare Metrorider, MAN SL 252 dan Hino RK1J, bagaimanapun, pada tahun 2006, ia telah digantikan dengan bas NGV Daewoo BV120MA NGV Korea Selatan bertubuh Badanbas. Flit itu kemudiannya berkembang kepada 176 bas pada tahun 2009 dengan flit tambahan dan pengenalan bas Daewoo BS106 yang lebih pendek untuk laluan dengan lencongan yang lebih tajam. Majoriti flit ini telah disarakan pada tahun 2019 kerana kos penyelenggaraan yang tinggi, namun 8 bas BV120MA telah digunakan semula untuk meningkatkan frekuensi.
Pada tahun 2015, Perbadanan Putrajaya bekerjasama dengan Pertubuhan Pembangunan Teknologi dan Tenaga Baharu Jepun (NEDO) untuk menyasarkan pengangkutan awam yang lestari menjelang 2025. Kerjasama ini membuahkan 5 prototaip bas superkapasitor elektrik, yang dibina bersama-sama dengan Scania, Deftech dan Toshiba. Bas ini dinamakan bas NEDO-EV, bas ini boleh dibawa sejauh 30 kilometer dengan sekali cas selama 10 minit.. Bas ini mula beroperasi pada tahun 2018, tetapi ia telah digantung pada tahun 2020 disebabkan masalah dalaman. Manakala, kesediaan untuk digunakan semula untuk perkhidmatan masih belum ditentukan.
Dengan Rapid Bus menjadi pengendali bas baharu Nadi Putra mulai Januari 2023, laluan bas yang diubah suai akan menggunakan armada bas Alexander Dennis Enviro200 yang dimiliki oleh Rapid Bus. Bas Foton telah dikembalikan ke Konsortium Bas Ekspres Semenanjung (KBES), manakala bas Daewoo NGV telah disarakan dan tidak lagi digunakan.
Kualiti perkhidmatan Nadi Putra dilaporkan merosot sejak penswastaan pada 2018. Kebanyakan bas sering rosak kerana tidak diselenggara dengan baik, menyebabkan kemarahan kalangan penduduk dan pekerja di Putrajaya, Cyberjaya serta Bandar Saujana Putra.
Mogok tercetus dalam kalangan pemandu bas Nadi Putra pada tahun 2007 dan 2018 berikutan kekurangan perkhidmatan bas yang tersedia untuk perkhidmatan.
Pelaksanaan bayaran tanpa tunai melalui Kad Putra berbanding Touch 'n Go yang diterima secara meluas pada Januari 2018 telah menimbulkan bantahan daripada penumpang yang datang dari luar Putrajaya, disebabkan oleh kad dan perkhidmatan tambah nilai hanya tersedia di stesen ERL Putrajaya/Cyberjaya, hab Nadi Putra. Penggunaan Kad Putra telah dimansuhkan pada Januari 2020, dan telah digantikan dengan kod QR aplikasi mudah alih.
Akibat bas NGV yang tidak diselenggara dengan baik ialah bas itu terbengkalai dan digantikan dengan bas koc Foton BJ6108U7LHD-R oleh Konsortium Bas Ekspres Semenanjung (KBES), dimana bas-bas tersebut tidak praktikal untuk digunakan sebagai perkhidmatan bas bandar, sekali gus membawa kepada kegagalan untuk memiliki bas bandar yang mampan. Ini juga menyebabkan beberapa laluan ditamatkan, atau dipindahkan ke syarikat lain.
Ini merupakan senarai laluan Nadi Putra yang aktif mulai 1 Januari 2023.
Laluan baharu itu telah diubahsuai oleh Perbadanan Putrajaya, dan mula beroperasi pada 1 Januari 2023, 6.30 pagi hingga 8.00 malam setiap hari. Tambang setiap laluan tersebut dihadkan pada RM1 kecuali P101.
Ini adalah laluan bas dahulu dari pengendali bas Nadi Putra yang asal (Pengangkutan Awam Putrajaya Travel & Tours Sdn Bhd). Tambang untuk bukan warganegara ialah RM1.50 setiap perjalanan.
Semua laluan bermula dari Putrajaya Sentral .
Laluan ini biasanya bertujuan untuk digunakan oleh kakitangan pejabat kerajaan yang tinggal di kawasan perumahan berhampiran, menyediakan perkhidmatan langsung ke kawasan perumahan. Sama seperti perkhidmatan BET di Lembah Klang, lauan bas ini hanya beroperasi pada waktu puncak hari minggu. Laluan bas yang bernombor ganjil bermula dari titik permulaan dan beroperasi pada waktu puncak pagi, manakala laluan bas yang genap bermula dari Kompleks ABCDE atau Dataran Gemilang pada waktu puncak petang.
Ini adalah senarai laluan bas yang dihentikan daripada pengendali bas asal Nadi Putra kerana kekurangan bas atau permintaan yang rendah.
Waktu operasi bermula dari 6.30 pagi hingga 4.00 petang
Templat:Bus transport in Malaysia